श्री कृष्ण की आज्ञा पाकर गरुड़ मलय पर्वत पर पहुंच हनुमान जी से क्षमा मांगने लगे तथा बोले की आपको श्री राम ने याद किया है. आप मेरे पीठ पर बैठ उनके पास चले मेरी उड़ने की गति बहुत तेज है. हनुमान जी भगवान श्री कृष्ण की लीला समझ गए थे अतः वे गरुड़ से बोले ” आप श्री राम के पास जल्द पहुंचकर उन्हें संदेश दे की में आ रहा हु, में बस आपके पीछे-पीछे पहुंचता ही हु .” द्वारिका में श्रीकृष्ण राम रूप धारण कर सत्यभामा को सीता बना सिंहासन पर बैठ गए. सुदर्शन चक्र को आदेश दिया,. “द्वार पर रहना”, कोई बिना आज्ञा अंदर न आने पाए, श्रीकृष्ण समझते थे कि श्रीराम का संदेश सुनकर तो हनुमान जी एक पल भी रुक नहीं सकते, अभी आते ही होंगे.